Ioannes Tyler
Ioannes Tyler (natus Carolopoli in Virginia die 29 Martii 1790; mortuus Ricmondiae in Virginia die 18 Ianuarii 1862) fuit vir publicus, breviter praeses vicarius Gulielmi Henrici Harrison, et postea, Harrison repente mortuo, decimus Praeses Civitatum Foederatarum a die 4 Martii 1841 usque ad diem 4 Martii 1845. Tyler anno 1825 usque ad annum 1827 gubernator Virginiae fuerat et postea etiam Virginiae legatus in senatu Civitatum Foederatarum.